
Parengto sprendimo projekto tikslai: Pripažinti netekusiu galios Kėdainių rajono savivaldybės tarybos 2023 m. rugsėjo 29 d. sprendimą Nr. TS-250 „Dėl Prevencinių socialinių paslaugų planavimo, organizavimo ir teikimo Kėdainių rajono savivaldybėje tvarkos aprašo patvirtinimo“, kadangi šiuo sprendimu reglamentuojami klausimai pagal pasikeitusį teisinį reguliavimą priskirti Savivaldybės mero kompetencijai.
Sprendimo projekto esmė, rengimo priežastys ir motyvai:
Sprendimo projektas parengtas atsižvelgiant į tai, kad Lietuvos Respublikos  socialinės apsaugos ir darbo ministro 2026 m. liepos 2 d. įsakymu Nr. A1-408 „Dėl Socialinės apsaugos ir darbo ministro 2022 m. lapkričio 23 d. įsakymo Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ pakeitimo“ buvo pakeistas Prevencinių socialinių paslaugų organizavimo ir teikimo tvarkos aprašas, patvirtintas Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ (toliau – Aprašas).  Apraše nustatyta, kad prevencinių socialinių paslaugų planavimo, organizavimo ir teikimo tvarką nustato Savivaldybės meras.
Atsižvelgiant į Aprašo nuostatas ir pasikeitusį kompetencijų teisinį reglamentavimą, Savivaldybės tarybos priimtas sprendimas nebeatitinka galiojančio teisinio reguliavimo, todėl siūloma jį pripažinti netekusiu galios.
Lėšų poreikis: sprendimui įgyvendinti lėšų nereikia.
Laukiami rezultatai:	
Priėmus sprendimą bus užtikrintas Savivaldybės teisės aktų suderinamumas su galiojančiais Lietuvos Respublikos teisės aktais ir nuoseklus prevencinių socialinių paslaugų teisinis reguliavimas. Prevencinių socialinių paslaugų planavimas, organizavimas ir teikimas bus reglamentuotas Savivaldybės mero potvarkiu, taip užtikrinant šių paslaugų teikimo tęstinumą savivaldybės gyventojams.

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Socialinės paramos skyriaus vedėja	   		                                     Gintarė Vainauskienė

